Република Србија

Основна школа „Бранко Радичевић“

Интернационалних бригада 57, 19300 Неготин

Број: 77/15

Датум: 26.02.2015. године

**ОДГОВОР КОМИСИЈЕ ЗА ЈАВНУ НАБАВКУ УСЛУГА ПО ПАРТИЈАМА – ИЗВОЂЕЊЕ ЕКСКУРЗИЈA И НАСТАВЕ У ПРИРОДИ ЗА УЧЕНИКЕ ОШ „БРАНКО РАДИЧЕВИЋ“ НЕГОТИН У ШКОЛСКОЈ 2014/2015. ГОДИНИ,**

**ЈН БРОЈ 01/2015**

Комисији за јавне набавке услуга – извођење екскурзијa и наставе у природи за ученике ОШ „Бранко Радичевић“ Неготин у школској 2014/2015. години, ЈН број 01/2015, достављена је молба/захтев и питање потенцијалног понуђача за појашњењем конкурсне документације**,** следеће садржине:

Молим Вас да нам разјасните Образац изјаве понуђача о давању средстава финансијског обезбеђења, тачније напомену овог обрасца који каже: "У случају да се понуђач пријављује за више партија, уз понуду треба да приложи по једну меницу за повраћај авансног плаћања за сваку пријављену партију". Са друге стране, сам образац тражи да у моменту потписивања уговора доставимо бланко сопствену меницу на име гаранције за повраћај авансног плаћања.

Питање је да ли уз понуду (приликом конкурисања) треба доставити меницу, колико њих (да ли за сваку партију посебно) и да ли уз њу треба доставити и пропратну документацију (захтев о регистрацији, картон депо потписа из банке и менично овлашћење на колики износ)?

У вези поднете молбе/захтева и питања Комисија за јавну набавку услуга – извођење екскурзијa и наставе у природи за ученике ОШ „Бранко Радичевић“ Неготин у школској 2014/2015. години, ЈН 01/2015, даје следећи

**О д г о в о р**

**Меницу за повраћај аванса са пропратном документацијом** (копија захтева за регистрацију менице оверена од стране пословне банке понуђача, менично овлашћење-писмо попуњено, потписано и оверено од стране овлашћеног лица и копија картона депонованих потписа који је издат од стране пословне банке коју понуђач наводи у меничном овлашћењу – писму) **изабрани понуђач** **треба доставити** **у моменту потписивања уговора**, и то по једну меницуза сваку пријављену партију за коју је изабран као најповољнији понуђач.

У складу са претходно наведеним меницу за повраћај аванса са пропратном документацијом **не треба достављати у моменту подношења понуде**.

 ***Комисија за ЈН 01/2015***